Perdoa por facerte esperar.
ANTERIORMENTE
Has pagar por isto.
Hoxe renace Manticore Italia.
Que pasou?
Se estás escoitando isto, é que estou morto.
Agora que teño eu a arma,
van cambiar cousas.
Eu só quero desaparecer.
Desta vez podemos cambiar o mundo.
Son Diana Cavalieri, axente de Citadel
e operativa en Manticore coma axente 308.
Por favor, que alguén responda e me diga que non quedei soa.
Día 19 tralo ataque a Citadel.
Os socios sancionaron a Manticore Italia.
Por ocultarlles a tecnoloxía roubada de Citadel.
Agora está nas mans de Manticore Francia e Alemaña.
Fixen o que puiden para destruíla.
Non sei se funcionou
ou se a poderán reconstruír.
E agora non podo deixar Manticore.
Tralas sancións, contrólannos aínda máis.
Por favor, que alguén responda.
Non podo ser a única que queda.
Só ter isto na casa para min é unha condena a morte.
Por favor, respondede.
VÉNDESE
E esta?
Eu fixen unha copia.
Estrañaremos a casa dos papás.
Atopei unha empresa de transporte, por certo.
Mándocho todo cando esteas instalada.
- Grazas. - Nada.
- Pensas que venderemos a casa? - Si.
Penso que si.
E despois?
Non che sei.
Hai sitio para ti cando queiras. Agardámoste.
- E Edo? Hai novas del? - Non.
Non ía funcionar.
Polo teu traballo?
E máis cousas.
Estou orgullosa de ti.
Grazas por faceres xustiza polos nosos pais.
Alégrome de que saíses.
Tamén estou orgullosa de ti.
Sinto que tivésemos que pagar un prezo tan alto.
Enténdoo. Non te ías deter sen saberes a verdade.
Vamos.
Imos estar ben?
Imos estar xenial.
Abur, tía.
Abur, amor!
Día 32
tralo ataque a Citadel.
Está claro que, despois das sancións, o único obxectivo de Ettore Zani
é desestabilizar completamente o país.
A axencia estalles a vender armas a diversas organizacións criminais.
Está a chantaxear os políticos da oposición
e asinou contratos co exército e as forzas policiais.
Os axentes xa non temos liberdade ningunha.
Somos o brazo armado.
Xa non podo durmir.
Aínda creo que algún dos nosos
escoitará estas mensaxes.
Teño medo.
E estou soa.
Ola.
Podo entrar?
Claro.
Quedade fóra.
Sabes quen son?
Sei.
Só che quero facer unhas preguntas.
Quero saber o que pasou.
Un axente de Citadel disparoulle.
Colleuno por sorpresa.
Teu irmán distraeuse.
Con que?
Coa tecnoloxía de Citadel.
Non o coñecía moito, fixen unhas poucas misións con el,
pero era un líder.
Apoiabas o ataque?
Eu executo ordes.
Máis nada.
Eu non o apoiaba.
Non debeu pasar o que pasou.
Manticore non debería ser así.
Hoxe sabemos que esperar.
Wolfgang.
Cécile, que tal?
Non moi faladeira.
Entramos?
Hoxe temos moito que discutir.
Esperamos que estas semanas de silencio nos servisen
para calmar os ánimos.
Xúpiter. Así se chama a arma.
E está rematada.
É o futuro de Manticore Europa.
Para esparexérmola usaremos a rede pública de auga.
Faremos un primeiro test
para calcularmos o coeficiente de dispersión.
Logo pasaremos á produción
e repartiremos máis en varias vagas
ata chegar á poboación toda.
Agora que a arma é só vosa,
que será de nós e as nosas axencias?
Edoardo, quéreslles comunicar a nosa decisión?
Italia decidiu que o acceso a Xúpiter se compartirá co Consello Europeo.
Cunha condición.
Manticore Italia fará a primeira análise.
- De que? - Dos datos.
Teremos billóns de datos cada día.
Para que cada axencia non os interprete ó seu xeito,
primeiro farémolo nós.
E contarédesnos o que vos conveña.
A vosa idea de compartir é fascinante.
E teremos control exclusivo dun terceiro elemento.
Terceiro?
A parte italiana da arma.
Estamos operativos, non?
Claro, case.
Teredes máis detalles no seu tempo. Agora vexamos se estamos de acordo.
(EN ALEMÁN) Claro...
Coma se tivésemos outra opción.
(EN FRANCÉS) Nova estrutura de Manticore Europa.
As axencias son iguais, unhas máis cás outras.
Non é esa a base da democracia?
Non me avisares do que vas dicir estase volvendo un hábito.
As reunións sonche coma o jazz, hai que ir fluíndo,
improvisar.
Só escoitas música clásica.
- Era o momento de llelo dicirmos. - Para ti.
Para min non.
Estás dando por seguro que é factible.
Se falases comigo, saberías que non.
Non?
Temos que inserir algo creado por nós
nun derivado de Citadel.
Tes idea de cantas variables técnicas hai?
Non é coma mover un moble nun cuarto.
É coma desmontar un crebacabezas,
inserir cen pezas doutro
e pretender que a imaxe sexa igual á orixinal.
Ti non te rendes ante unha dificultade técnica.
Que é o que che preocupa?
O terceiro elemento
é para matar.
Xa o sei.
Sei o que pode facer. Sei o perigoso que pode ser.
Engánaste.
Ningunha outra arma será tan precisa coma esta.
Ningunha vítima colateral, só os obxectivos.
Lémbroche as veces da historia
nas que matar a un puido salvar millóns?
Non, claro que non.
Edoardo...
Agora tes poder.
Descubre o que significa.
Non hai rexistro do teu nome
nin rastro ningún da nosa colaboración.
A única esperaza que teño é saber que ti segues aí.
Só quedas ti fronte ao inimigo
e precisarás afouteza.
- Non hai rexistro... - Perdóame.
...nin rastro ningún da nosa colaboración.
Vamos á oficina.
Seguro?
- E os choferes e os axentes? - Acouga, durmindo.
Edo, perdoa, era broma.
Deiche todo o que querías!
Tes 20 millóns, es libre, podes liscar. Que máis queres?
Por que estás tan enfadado?
Porque desapareciches un mes.
Pois volvín.
Por que mudaches de idea?
Pensei no que falamos.
Pódese finxir felicidade cunha vida normal,
un traballo tranquilo, unha casa bonita... pero o certo é que queremos máis.
Eu quero máis.
Que significa "máis" para ti?
Estar contigo.
Despois da misión de Francia,
estabas aquí tombado, non si?
Durmías, eu non podía.
Erguinme
e vin a placa cos datos da arma.
Estaba segura...
Estou segura
de que é perigosa.
Puiden levala.
Queríala destruír?
Sabía que nos traería moitos problemas aos dous
e que Manticore había inventar outra cousa.
Daquela deixeina alí e marchei.
Por que me dis isto?
Porque mereces saber quen son.
E non podo deixar de loitar
para que o mundo sexa un lugar máis seguro,
pero ti es o único co que sinto que o podo facer.
Por iso.
Manticore matou os teus pais.
A nosa axencia derrubou o voo OT9732. Ía a bordo un...
un axente de Citadel.
Quíxencho dicir en Sicilia,
pero non puiden.
Ti tamén tes dereito a saber quen son.
Tiveches que ver na decisión?
Nin o penses.
Síntoo.
8 ANOS ANTES
FAMILIA ZANI
Déixao, estará ocupado.
Non é típico del.
Que lle tes que dicir tan urxente?
Xa o sabes.
Teremos o poder de controlar a calquera en calquera momento,
dende que naza ata que morra.
Como?
A metade francesa é un sistema de interceptación
inserido na alemá, un compoñente biotecnolóxico,
que se pode introducir no corpo humano.
Coma un parasito?
Sen intervir móbiles nin ordenadores,
as persoas serán a fonte de información.
Serán os transmisores.
E nós teremos o control de tódolos seus datos.
Diana, sei que é un poder enorme,
pero se o usamos ben,
podemos garantir a paz e a seguridade.
Sobre todo, poderémonos converter na axencia que sempre debemos ser.
Pero a meu pai isto non lle abondaba.
Estamos considerando inserir un terceiro elemento.
Un sistema de eliminación remoto.
Creáchelo ti?
Eu invento armas.
Manticore tería poder sobre a vida de calquera.
Con premer un botón en calquera momento,
o hóspede morre de súpeto por causas naturais.
É coma unha bomba atómica.
Todo depende da man que prema o botón.
E teu pai aprémate para que o inclúas.
Que é isto? Ten unha forma estraña.
Éche dunha casa na que vivía.
Un amuleto.
Aínda teño moito que descubrir de ti.
Primeiro marcha con garantías e un monte de cartos,
e agora quere volver.
Precisaba un descanso. Arriscou moito en París.
Lémbroche o que conseguimos grazas a ela?
Pasastes a noite xuntos?
Si.
Vaite afacendo.
Agora onde está?
Preparándose para o test de dispersión de Xúpiter.
Onte conteillo todo.
Así?
Sen dicíresme nada?
Papá, que quede clara unha cousa: non che estou pedindo permiso.
- Eu mando igual ca ti. - Exacto.
Igual ca min.
Estalo facendo todo ti só.
E o terceiro elemento?
Fáltanos pouco.
Teño que facer unha chamada.
A lei de armas case está,
pero o parvo do ministro pide un empurrón.
Aquí hai dez millóns de partículas de Xúpiter.
Unha pequena mostra para empezar.
Pequena?
Só unha parte chegará aos hóspedes.
Canta? Descubrirémolo.
Dentro está o código para activalas. Memorízao e destrúeo.
Saberémolo só nós os dous.
Coido que a familia pode medrar pronto.
En serio?
O que pasou uniunos de tal xeito
que nin el o podía predicir.
Se queres un equilibrio con el,
debes aceptar a súa relación.
Non me gusta esa moza.
Ten algo.
Agocha algo.
É espía.
- É o seu traballo. - Veña.
Xa me entendes, Julia.
Véxoa a murmurarlle na orella,
a aconsellalo.
(EN INGLÉS) Murmuro eu?
Adoito falar nun ton normal.
Non te compares con ela.
(EN ITALIANO) Por?
Porque ti es da familia.
Xa.
E sígoo sendo só porque Edo volveu vivo de París.
(EN INGLÉS) Eu fáloche
e non sempre escoitas.
Os últimos feitos deixárono claro.
Ti non tes dúbidas?
Ningunha?
(EN ITALIANO) Só sei que hai anos que non vexo a Edo así.
Así como?
Feliz.
FASE TRES
COMPONENTE NECESARIO
COMPLETADO
O terceiro elemento pasou o test.
Inserino na matriz.
Bravo.
É magnífico, Edo.
Grazas.
A diferenza de ti, nunca dubidei de que darías feito.
E sei que non era doado.
Estou orgulloso de ti.
Só sinto...
que o noso maior logro
chegue nun día tan tenso,
pero tanto dá.
Agora estás máis unido a 308 ca a min.
Quereralo celebrar con ela.
E se para ti é tan importante, estou disposto a aceptala.
E a chamarlle Diana.
Grazas.
Canto a nós,
gustaríame buscar un equilibrio.
Sei que atoparás un xeito, agora que tamén estás ao mando.
Vouche enviar o código de Xúpiter.
É xusto que o teñas.
Cunha condición.
Non te rendes.
Túa nai ten razón, es coma min. Que queres?
Diana, directora de Manticore Italia.
No posto de Matteo?
Matteo leva dirixindo 13 anos.
É hora de cambiar.
Se a túa relación é tan importante,
pode dirixir a axencia.
Hei falar con Matteo.
Teño a túa palabra?
Tes tal.
Farémolo oficial hoxe á noite.
Envieicho.
Deica logo.
Matteo,
bloquéalle as comunicacións a 308.
Teño os códigos, pero non serven se non memorizas o procedemento.
Que faga o traballo.
Logo sabes o que facer.
Que vai facer?
Ettore.
O amor por teu fillo ofuscoute.
Non pensas con lucidez.
TORRE HÍDRICA N.o 14
Quedade de garda.
Mamá, falei con papá.
Chegamos a un acordo.
(EN INGLÉS) Tenteino deter, Edo.
De verdade.
Síntoo.
Que dis?
(EN ITALIANO) Non podes facer máis por ela.
Matteo,
quero falar inmediatamente con Diana.
Escóitasme?
Responde.
Ese é o punto de entrada á rede hídrica.
Respóndeme!
Matteo, responde, hostia!
- Disólvese en contacto coa auga? - Si.
Asistimos a un debate intenso,
case agresivo, dos parlamentarios.
A maioría dos líderes parecía discrepar.
De feito, o goberno cambalea
despois de votar a lei da liberalización das armas.
Fixeron o traballo, pero están acabados.
Darémoslles a patada.
Precisaremos un novo goberno para o que imos facer con Xúpiter.
Claro.
Precisaremos apoio loxístico.
E túa nai?
Coido que no xardín.
Novas do test?
En curso.
Devezo por saber a cantos suxeitos chegamos con esta primeira vaga.
Eu tamén.
Introducirei o código de activación.
Vale.
Partículas activadas e en difusión.
Esquecía unha cousa, papá.
Fixen o primeiro prototipo co terceiro elemento.
- Ben. - Sabía que che ía gustar.
Foi tan doado coma beber auga.
Non o fagas.
Afecta ao sistema nervioso.
Non deberías sentir dor.
Fíxeno polo teu ben.
Hai algo dela que non cadra.
Ti tamén o verías se non te cegase.
Usa o cerebro.
Chama a Matteo. Agora.
Edoardo,
agocha algo.
Non sei o que, pero algo.
Chámao.
Ou estás morto.
Non.
Es un Zani.
Debes tomar decisións difíciles.
Es coma min, Edoardo.
Non, non son coma ti.
Ola, Diana.
Subtítulos: Lucía Doval
Supervisora creativa Natalia L. Prieto